Remdamasi visų suinteresuotųjų subjektų rekomendacijomis ir penkerių metų dabartinio reglamento įgyvendinimo peržiūra, Komisija parengė keletą teisėkūros ir ne teisėkūros politikos galimybių. Po pirminės atrankos, kai dalis galimybių atmesta, išsamiai įvertintos toliau išvardytos politikos galimybės, kaip alternatyva atskaitos scenarijui. ·1 galimybė. Ši galimybė apima veiklos pakeitimus, kuriais koreguojama vertinimų aprėptis, tačiau išlaikomas dabartinis suskaidymas pagal politikos sritis (siekiant išspręsti 1 problemą ir pasiekti 1 konkretų tikslą), paspartinamas vertinimo procesas, kartu išlaikant dabartines sprendimų priėmimo ir tolesnių veiksmų procedūras (2 ir 3 problemos ir 2 tikslas), labiau įtraukiami valstybių narių ekspertai ir ES įstaigos ir (arba) agentūros (1 ir 2 problemos ir 4 tikslas) ir sustiprinamas pagrindinių teisių vertinimas (2 problema ir 3 tikslas). ·2 galimybė. Remiantis veiklos pokyčiais (pagal 1 galimybę), pagal šią galimybę siūlomi tiksliniai teisės aktų pakeitimai, kuriais siekiama padidinti teisinį tikrumą. Padidinamas lankstumas dėl vertinamų sričių ir subjektų, taip pat programavimo (1 problema ir 1 tikslas). Supaprastinamos procedūros ir pareigos ir visiems susijusiems subjektams nustatomas aiškus tvarkaraštis, kartu išlaikant tą pačią institucinę pusiausvyrą (2 ir 3 problemos ir 2 tikslas). Užtikrinamas lankstumas dėl vertinimo grupės dydžio ir pagerinamas koordinavimas su ES įstaigomis ir agentūromis (1 ir 2 problemos ir 4 tikslas). Be to, padidinamas teisinis tikrumas dėl pagrindinių teisių vertinimui svarbių elementų ir pabrėžiama jų svarba (taip pat politinė) (2 problema ir 3 tikslas). ·3 galimybė. Tai plataus užmojo teisės aktų pakeitimai, kuriais siekiama įtraukti priemones, pasiūlytas pagal 1 ir 2 galimybes, ir jas derinti su papildomais Šengeno vertinimo struktūros ir veikimo pakeitimais. Išplečiama mechanizmo taikymo sritis, kad ji apimtų ne tik Šengeno acquis, bet ir kitas tikslines sritis, taip pat nustatomi išsamūs ne pagal politikos sritis atliekami kiekvienos valstybės narės vertinimai, grindžiami rizikos vertinimu ir informuotumo apie padėtį vertinimu, vertinimo ciklo trukmė pratęsiama iki septynerių metų ir sukuriamos papildomos paskirtį atitinkančios vertinimo ir stebėsenos priemonės (1 ir 2 problemos ir 1 tikslas). Siūloma keisti institucinę pusiausvyrą sprendimų priėmimo procese (Komisija priima vertinimo ataskaitas ir rekomendacijas, o Taryba daugiausia dėmesio skiria rekomendacijų priėmimui politiškai svarbiais atvejais, t. y. esant didelių trūkumų, taip pat teminių vertinimų bei pirmą kartą atliekamų vertinimų atveju) ir vykdant tolesnes procedūras, be to, dideliems trūkumams pašalinti nustatoma skubos tvarka (3 problema ir 2 tikslas). Iš dalies keičiamas valstybių narių ekspertų skyrimo procesas, be kita ko, sukuriant ekspertų rezervą, taip pat užtikrinamas kuo didesnis koordinavimas su ES įstaigomis ir agentūromis bei kitais kokybės kontrolės mechanizmais (1 ir 2 problemos ir 4 tikslas). Be to, nustatomi specialūs pagrindinių teisių vertinimai (2 problema ir 3 tikslas). ·4 galimybė. Pagal šią galimybę siūloma derinti pagal kitas galimybes siūlomas priemones (kurios yra ne alternatyvios, o suminės), priklausomai nuo intervencijos srities ir užmojo lygio. Pagal 4 galimybę siūloma išlaikyti dabartinę taikymo sritį, apimančią visus Šengeno acquis aspektus, kartu prioritetus (politikos sritis) pritaikant prie naujų realijų ir subjektų, užtikrinant lankstesnį programavimą (kaip pagal 2 galimybę – 1 problemos sprendimas ir 1 tikslo įgyvendinimas) ir vertinimo ciklą pratęsiant iki septynerių metų (kaip pagal 3 galimybę – 1 problema ir 1 tikslas). Padidinama turimų priemonių įvairovė ir išaiškinami jų naudojimo kriterijai ir sąlygos (kaip pagal 3 galimybę – 1 ir 2 problemos ir 1 tikslas). Numatytos ir procedūrų paspartinimo bei supaprastinimo priemonės (kaip pagal 2 galimybę – 3 problema ir 2 tikslas), pakeičiamas sprendimų priėmimo procesas ir sukuriama skubos procedūra dideliems trūkumams pašalinti (kaip pagal 3 galimybę – 2 ir 3 problemos, 2 tikslas). Derinamos visos pagal kitas galimybes siūlomos priemonės, siekiant optimizuoti valstybių narių ekspertų dalyvavimą ir pagerinti ES įstaigų ir agentūrų dalyvavimą (1 ir 2 problemos ir 4 tikslas). Pagal 4 galimybę numatytais pakeitimais siekiama padidinti teisinį tikrumą dėl su pagrindinėmis teisėmis susijusių elementų (kaip pagal 2 galimybę – 2 problema ir 3 tikslas). Atlikus išsamų visų politikos galimybių poveikio vertinimą ir jas palyginus, taip pat atsižvelgiant į suinteresuotųjų subjektų, su kuriais konsultuotasi, rekomendacijas, tinkamiausia politikos galimybė yra 4 galimybė. 4 galimybės pasirinkimą lėmė šie veiksniai: priemonių veiksmingumas ir efektyvumas; supaprastinimo ir administracinės naštos sumažinimo galimybė; realistiškas įvairių suinteresuotųjų subjektų grupių pozicijų įvertinimas, atsižvelgiant į siūlomų priemonių praktinį ir teisinį įgyvendinamumą. Kitos politikos galimybės atmetamos, nes jomis problemos sprendžiamos tik tam tikru mastu ir (arba) jas sunku priimti ir (arba) įgyvendinti.